མཁས་ཆེན་འདུལ་བ་འཛིན་པ་ཡོན་ཏན་བླ་ན་མེད་པ་དང་ལྡན་པ་ཆོས་གྲོགས་རྗེ་བཙུན་བྱམས་པ་དངོས་གྲུབ་དབང་ཕྱུག་རིན་པོ་ཆེ་མཆོག་ནི་དེང་སང་བོད་ནང་གི་བླ་མ་ཆེན་པོ་ཞིག་རེད།ཁོང་མཁས་ཞིང་གྲུབ་ཆེན་ཅན་དང་སྐུ་ཉིད་ཀྱི་གསུང་ཆོས་ལ་དད་ལྡན་མི་སྟོང་ཁྲག་ནས་སྟོང་ཁྲག་མང་པོ་ལ་ཆོས་གསུང་གི་ཡོད།ཁོང་དོན་དུ་གཉེར་བའི་བླ་མ་ཆེན་པོ་ཡིན་ཞིང་།ཁོང་བོད་དང་རྒྱ་ནག་ཡོངས་རྫོགས་སུ་གསུང་ཆོས་གནང་བར་ཕེབས་རོགས་ཞེས་རེ་སྐུལ་ཞུ་མཁན་ཤུགས་ཆེན་པོ་ཡོད།ཁོང་གི་གསུང་ཆོས་གནང་དུས་དངོས་སུ་ལག་ལེན་གྱི་ཐོགདོན་དང་ལྡན་པ་དང་།མཚན་སྙན་གྲགས་སམ་མིང་ལ་མགོ་དུད།འགོ་ས།རྒྱུ་དཔལ་འབྱོར།གནས་བབས་སོགས་དང་།ཡང་ན་བཞུགས་ཁྲི་མཐོ་བོར་གནས་པ་སོགས་རྩ་བ་ནས་ཞལ་བཞེས་གནང་གི་མ་རེད།དཀའ་ངལ་གང་འདྲ་ཞིག་ཕྲད་ཀྱང་བཤེས་གཉེན་བསྟེན་ཚུལ་བསྟེན་དགོས་པ་དང་སོ་སོའི་བླ་མའི་བཀའ་སྲུང་སྤྱི་གྲུབ་བྱེད་དགོས་པ་དེ་ཁོང་གི་ཡང་ནས་ཡང་དུ་གསུངས།དེ་རིང་ཁ་སང་མི་མང་ཆེ་བ་བླ་མ་བཞུགས་ཁྲི་མཐོ་བོར་བཞུགས་མཁན།མཚན་སྙན་གྲགས་ཡོད་མཁན།གོ་གནས་ཐོ་བོ་ཡོད་མཁན་གྱི་བླ་མའི་རྗེས་སུ་བཟུང་བ་གང་ཞིག་ལ་ཆོས་མཉམ་ལེན་གནང་པར་བརྗེད་ཀྱི་ཡོད་རེད།ཆོས་མཉམ་སུ་ལེན་པའི་དོན་ནི་སོ་སོའི་བླ་མ་སྙན་གྲགས་ཅན་ཡིན་མིན་གྱི་དོན་མིན།གལ་ཏེ་ཁྱོད་ཀྱི་བླ་མས་ཁྱོད་ལ་ཆོས་ཡང་དག་པར་གསུངས་ཏེ་དེའི་མཉམ་ལེན་བྱེད་པ་ལ་བརྟེན་ནས་བློ་འགྱུར་བ་གཏོང་ཐུབ་ཀྱི་ཡོད་ན་བླ་མ་དེ་ཉིད་ལ་མོས་གུས་བྱེད་དགོས་པ་གལ་ཆེན་པོ་རེད།བླ་མ་གཞན་ཞིག་གོ་གནས་མཐོ་བོ་གང་འདྲ་ཡིན་ཡང་ཁོང་གིས་བདག་ལ་སོ་སོའི་དགེ་བའི་བཤེས་གཉེན་དང་འབྲེལ་ཐག་གཅོད་མི་རུང་བ་མ་ཟད་དགེ་བའི་བཤེས་གཉེན་དུ་ཐེ་ཚོམས་སྐྱེད་པར་བྱེད་མི་རུང་།སོ་སོའི་བླ་མ་གོ་གནས་མཐོ་བོ་ཡང་ན་དགེ་སྦྱོང་སྙེམ་ཆུང་ཞིག་གང་ཡིན་ཡང་།ཁོང་དང་དམ་ཚིག་གཙང་མ་ཉར་ཏེ་བཤེས་གཉེན་བསྟེན་ཚུལ་ཡག་དག་པར་བསྟེན་པས་ན་རྟོགས་པ་ཡོན་ཏན་ཐོབ་པ་དང་རང་བློ་གོང་འཕེལ་དུ་འགྲོ་རྒྱུ་ཐེ་ཚོམས་མེད།མཐར་པ་ཐོབ་པར་སོ་སོའི་དགེ་བའི་བཤེས་གཉེན་དང་དད་པ་དང་དམ་ཚིག་གཙང་མ་ཡོད་མེད་ལ་རག་ལས་ཀྱི་རེད་མ་ཏོགས་གོ་གནས་ལ་རག་མི་ལས།